Darah dan Doa (Ḍârâ bân Ḍhuwâ)

Darah dan Doa (Ḍârâ bân Ḍhuwâ), èrilis è  mènangka judul (The Long March) panèka filem perrang sè èrilis è Inḍonesia è taon 1950. Filem panèka èsutradarai bân èproduksi sareng Usmar Ismail. Filem panèka nyarèta'aghi Divisi Siliwangi sè èpimpin sareng Kapten Sudarto bâkto hijrah ka Jhâbâ Bârâ'. Filem Darah dan Do'a serrèng èsebbhut mènangka filem ghâbayân Inḍonesia sè partama samarèna filem Tjitra (1949) karyana Umar Ismail sè èpadhâddhi sareng perusahaan Bâlânḍhâ. Prosès Pangala'an Ghâmbhâr sè partama èlaksanaaghi è tangghâl 30 Maret 1950 bân èsebbhut Hari Film Nasional è Indonesia.

Filem Darah dan Doa èmolaè èghâbây ka'angghuy ètayangaghi è Cannes Film Festival kalabân anggaran produksi Rp350.000. Produksi Fillem Darah dan Doa para' ambuâ polana kasossa'an kauangan sabellunna sutradara ngaollè pendanaan tambâ'ân. Smarèna èrilis, filem panèka èsensor polana kontènna sè kontroversial. Akhèrra Rilisna panèka gagal komersial. Namong, filem panèka narèma tanggapan sè lebbi positif èbâkto salastarèna filem panèka kalowar, sè aghâbây Ismail èsebbhut "ramana bioskop Indonesia.

 Alur Carèta 
Divisi Siliwangi sè èmolaè è Jhâbâ Bârâ' èpinḍa'aghi ka'angghuy samantara bâkto ka Jhâbâ Tengnga ètoro'è Perjanjian Renville. Samarèna matè'è pemberontakan komunis è Madiun, sè mate'è pan-bârâmpan orèng dâri Partai Komunis Inḍonesia, rèng-orèng ka'ḍinto èpabâli. Kapala pasukan, Kapten Sudarto, atemmo sareng orèng bine’ Inḍonesia sè anyama Connie, asalla ḍâri Bandung. Sè kaḍuwâ'na dhâddhi kanca, namong sa'amponna Bâlânḍhâ nyerrang ibukota, Yogyakarta, kaḍuwâ'na èpèsa polana pasukan abâli ka bârâ'. Kapten Sudarto mimpin pasukanna, èbhârengi pan saponapan bâbinè' bân na'-kana', lebbi dâri 200 kilometer (120 mil), istirahat è bâkto sèyang bân abâli' è ghu-lagghu bân malem. Sakabbhina pâḍâ ngadhebbhi kalaparan, bârâghât sè èlang, bân serrangan udara Bâlânḍhâ. Salanjhângnga jalan, Sudarto molaè tarèsna ka perawat sè anyama Widya.

Divisi Siliwangi lèbât ḍhisa sè para' ta' andi' orèng polana serrangan Bâlânḍhâ. Ètoro'è petoḍhu dâri orèng sè salamet, rèng-orèng rowa èntar ka ḍhisa sè semma'. È dissa, rèng-orèng jiyâ Ètarèma kalabân ongghu-ongghu, rèng-orèng jiyâ èberri’i kakanan sè talèbât èkaparlo. È bâkto pasukan-pasukan padâ tèdung, Sudarto ajhâlân abhâreng bân Widya, maḍâteng kasossa’an è antarana pasukan-pasukanna. Malem jârèya, pasukan tèdung è kasor sambi èjâgâ sareng orèng ḍhisa. Namong, kalagghuwânna, rèng-orèng kampong sè sanyatana agabung kalabân ghâlimpo’ militan Darul Islam, abâli ka rèng-orèng ghânèka. Divisi jârèyâ jhâjâ alabân, maskè Sudarto è patè’è kalèbun ḍhisa Jârèyâ.

Sudarto marènta’agi ana’na kalèbun ka'angguy èksekusi eppa’na ḍhibi’. Pasukan Jiyâ pas terros ka bârâ’. È sèttong malem, Sudarto èberri’ tao sareng bâbâ’ânna, Adam, jhâ’ pasukanna ta’ senneng Ḍâ’ hubunganna Sudarto bân Widya. Prajurit sè kaḍuwâ Jiyâ paḍâ atokar, bân Widya sè la abit ngèdhingngaghi, ngabhârraghi jhâ’ abâ’na la mangkat. kalagghuwânna, pasukan Bâlânḍhâ nyerrang sampè’ bânnya’ orèng sè matè, tamaso’ Widya bân Adam. È tengnga kabâḍâ’ân sè talebât berrâ’ sè edâtengngè Divisi Siliwangi, Sudarto motossaghi èntar ka Bandung kaḍhibi'ân ka'angguy nyarè pakakas sè talèbat èkaparlo. è bâkto sudarto tâḍâ', sala sèttong perwira, Leo, ètugasaghi ka'angghuy mimpin pasukan. Samarèna atemmo sareng para pajhuâng kamardhika'an sè matabâr pakakas, Sudarto èntar ka Connie bân ètangkep sareng pasukan Bâlânḍhâ.

È bâkto ètahan, Sudarto èsèksa bân molaè kasta ḍâ' lalakonna, khusussa bâtek amaènan bâbinè. Sa'amponna  Bâlânḍhâ ngakonè kamarḍhika’an Inḍonesia bân Sudarto èpakalowar dâri tahanan, abâ’na ngaollè kabhâr jhâ’ rajina adhina'agi abâ’na bân abâ’na prappa'na è no'kono'è polana pimpinanna sè korang saè. Sudarto atemmo polè bân Leo bân ngaonèngè jhâ' pasukanna la Ḍâpa' ka tojjhuwânna kalabân salamet. è sèttong malem, teppa’na maca buku harianna, Sudarto Èadḍhebbi orèng lakè’ se kaèlangan bhâlâna È ḍâlem pemberontakan Madiun. Samarena adḍhu colo', Sudarto Ètèmbak kantos matè.